বুয়েটে ছাত্ররাজনীতি বন্ধে শিক্ষার্থীরা যেসব যুক্তি দিলেন | | Pnews24 বুয়েটে ছাত্ররাজনীতি বন্ধে শিক্ষার্থীরা যেসব যুক্তি দিলেন – Pnews24
|| প্রকাশিত: 2:44 pm , October 12, 2019
পিনিউজ২৪ ডেস্ক: বাংলাদেশ প্রকৌশল বিশ্ববিদ্যালয়ের (বুয়েট) শিক্ষার্থী আবরার ফাহাদ হত্যার ঘটনায় আন্দোলনরত শিক্ষার্থীদের দাবির মুখে ক্যাম্পাসে স্থায়ীভাবে ছাত্ররাজনীতি নিষিদ্ধ করা হয়েছে।
শুক্রবার বিকাল সাড়ে ৫টায় বুয়েটের কেন্দ্রীয় অডিটোরিয়ামে সাধারণ শিক্ষার্থীদের সঙ্গে উন্মুক্ত আলোচনায় বসে এ ঘোষণা দেন বুয়েটের ভিসি অধ্যাপক ড. সাইফুল ইসলাম। একই সঙ্গে বুয়েটে শিক্ষক রাজনীতিও করা যাবে না বলেও জানিয়ে দেন তিনি।
গত ৬ অক্টোবর বুয়েটের শেরেবাংলা হলের দুটি কক্ষে নিয়ে বুয়েট শাখা ছাত্রলীগের কমীর পিটিয়ে হত্যা করে শিবির সন্দেহে মেধাবী ছাত্র আবরার ফাহাদকে।
এ ঘটনায় প্রায় এক সপ্তাহ ধরে উত্তাল বুয়েট। বুয়েটে ছাত্ররাজনীতি বন্ধের দাবি জানাতে থাকে আন্দোলনকারী শিক্ষার্থীরা।
সেই দাবির ভিত্তিতে শুক্রবার বুয়েট ক্যাম্পাসে স্থায়ীভাবে ছাত্ররাজনীতি নিষিদ্ধ বলে ঘোষণা দেনে ভিসি সাইফুল ইসলাম।
বুয়েট ক্যাম্পাসে কেন ছাত্র রাজনীতি নিষিদ্ধের প্রয়োজন, সেই প্রশ্নের আবরারের সহপাঠীরা বলেন, ‘ছাত্র রাজনীতি নিষিদ্ধ করা আমাদের দাবি না। আমাদের দাবি হচ্ছে, শুধু বুয়েট ক্যাম্পাসে সাংগঠনিক ছাত্র রাজনীতি নিষিদ্ধকরণ।’
ব্যাখ্যা দিয়ে তারা বলেন, ‘ বুয়েটে ভর্তি হওয়ার ছাত্ররাজনীতির উপকারিতা বলতে সর্বসাকুল্যে দুটি পেয়েছি আমরা। প্রথম উপকারিতাটি হচ্ছে- ছাত্রদের দাবি-দাওয়ার কথাগুলো বলতে পারা। দ্বিতীয়টি হচ্ছে ছাত্ররাজনীতির মাধ্যমে রাজনৈতিক শিক্ষা প্রদান, যাতে ভবিষ্যতে নেতা গড়ে উঠতে পারে।
বিষয়টি আরও বিশ্লেষণ করে বলেন আবরার ফাহাদের ব্যাচের এক শিক্ষার্থী।
তিনি বলেন, আমাদের দাবি-দাওয়া উত্থাপনের জন্য অনন্ত বুয়েটে ছাত্ররাজনীতির প্রয়োজন নেই। কারণ খুব বেশি হলে বুয়েট পাঁচ হাজার শিক্ষার্থীর একটা ক্যাম্পাস। বুয়েটের প্রতিটি ক্লাসে সিআর (ক্লাস রিপ্রেজেন্টেটিভ) আছে। পাশাপাশি প্রতিটা অনুষদের নিজস্ব অ্যাসোসিয়েশন আছে। অ্যাসোসিয়েশন রিপ্রেজেন্টেটিভ (এআর) আছে। হল রিপ্রেজেন্টেটিভ, ব্যাচ রিপ্রেজেন্টেভি – এমন বিভিন্ন পদ আছে। এসব পদ নির্বাচিত। শিক্ষার্থীদের দাবি-দাওয়া বলার মতো আমাদের এমন শক্তিশালী একটি প্লাটফর্ম আছে। তাই কাজেই আমাদের দাবি-দাওয়ার কথা বলার জন্য ছাত্ররাজনৈতিক সংগঠন অতটা গুরুত্বপূর্ণ বিষয় বলে আমরা মনে করি না।’
এভাবে প্রথম কারণের ব্যাখ্যা দেন সেই ছাত্র। তার সেই ব্যাখ্যায় সহমত জানান বুয়েটের অন্যান্যরাও।
এবার দ্বিতীয় কারণের ব্যাখ্যা দিয়ে ওই শিক্ষার্থী বলেন, ‘ছাত্ররাজনীতির উদ্দেশ্য রাজনৈতিক শিক্ষা প্রদান। পুরো বিষয়টি রাষ্ট্রবিজ্ঞানভিত্তিক। ষ্ট্রবিজ্ঞানের মতো বিষয়গুলো আমাদের নেই। বুয়েট একটা টেকনিক্যাল বিশ্ববিদ্যালয় যেখানে ইঞ্জিনিয়ারিং শেখানো হয়। বুয়েটে যেসব বিষয় শেখানো সেগুলো এতোটাই গভীর যে ভালো ফলাফল করতে বা গবেষণামূলক কাজ করতে গেলে এসব রাজনীতিতে না জড়ানোই ভালো। যারা বিজ্ঞানী হবেন তারা কেন নোংরা, কাঁদা ছোড়াছুড়ির রাজনীতিতে মননিবেশ করবেন? এতে সৃজনশীলতা হ্রাস পাবে আমাদের।
বুয়েট শিক্ষার্থীরা যুক্তি দেখান, খুলনা বিশ্ববিদ্যালয়, এমআইএসটি, প্রাইভেট বিশ্ববিদ্যালয় থেকেও তো নীতি-নির্ধারণী পর্যায়ে যাচ্ছে। বুয়েট থেকে আলাদাভাবে একজন মানুষ কী এমন একটা পর্যায়ে যাবে, যে জিনিসটা শেখাতে এখন থেকেই এরকম একটা নোংরা রাজনীতির মধ্যে আনতে হচ্ছে।
তাই শিক্ষার্থীরা মনে করেন, বুয়েট ক্যাম্পাসে সাংগঠনিক ছাত্র রাজনীতি বন্ধ করা দরকার। কেউ ব্যক্তিগতভাবে রাজনৈতিক দল সমর্থন করলে করতে পারে। এটা তার গণতান্ত্রিক অধিকার, এটা নিয়ে তাদের কোনো সমস্যা নাই।’
আবরার ফাহাদ হত্যাকাণ্ডের ঘটনায় তার বাবা বরকত উল্লাহ বাদী হয়ে চকবাজার থানায় ১৯ জনের বিরুদ্ধে মামলা করেন। ইতিমধ্যে অমিতসহ ১৯ জনকে গ্রেফতার করেছে পুলিশ। ১৩ জনকে রিমান্ডে নিয়ে জিজ্ঞাসাবাদ করছে পুলিশ।
১০ দফা দাবিতে আজও উত্তাল বুয়েট ক্যাম্পাস
আন্দোলন ছাত্ররাজনীতির বিরুদ্ধে নয়, জানালেন বুয়েট…
‘১০ বছরে বুয়েট ক্যাম্পাসে ছাত্রলীগ ছাড়া আর কেউ ছিল না’
বুয়েটে ছাত্ররাজনীতি নিষিদ্ধ করা সমাধান নয় : ছাত্রলীগ সভাপতি